CELEX: 32015R2334
Language: et
Date: 2015-12-14 00:00:00
Title: Komisjoni rakendusmäärus (EL) 2015/2334, 14. detsember 2015, millega avatakse sealiha eraladustamine ja määratakse eelnevalt kindlaks abi summa

15.12.2015   
            
            
               ET
            
            
               Euroopa Liidu Teataja
            
            
               L 329/10
            
         KOMISJONI RAKENDUSMÄÄRUS (EL) 2015/2334,
   14. detsember 2015,
   millega avatakse sealiha eraladustamine ja määratakse eelnevalt kindlaks abi summa
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 18 lõiget 2, artikli 20 punkte c, k, l, m ja n ning artikli 223 lõike 3 punkti c,
   võttes arvesse nõukogu 16. detsembri 2013. aasta määrust (EL) nr 1370/2013, millega määratakse kindlaks põllumajandustoodete ühise turukorraldusega seotud teatavate toetuste kehtestamise meetmed, (2) eriti selle artikli 4 lõiget 2,
   ning arvestades järgmist:
   
               (1)
            
            
               Määruse (EL) nr 1308/2013 artikli 17 esimese lõigu punktiga h on nähtud ette võimalus anda abi sealiha eraladustamiseks.
            
         
               (2)
            
            
               Liidu sealihasektori olukord halvenes 2014. ja 2015. aastal. Sealihasektori eripäraks on see, et aretussektor kohandub aeglasemalt, kui tapasigade nõudlus väheneb, ning seetõttu on liidu sealiha tootmine on suurenenud, samal ajal kui hästi toimiv eksport on Venemaa ekspordituru äralangemise tõttu märgatavalt vähenenud. Seetõttu on turul praegu kestev hinnasurve, mis ületab tavalisi tsüklilisi perioode. Sealiha registreeritud keskmised liidu turuhinnad on alates 2015. aasta augusti keskpaigast olnud madalamad kui määruse (EL) nr 1308/2013 artikli 7 lõike 1 punktis f sätestatud võrdluskünnis ning see on avaldanud märkimisväärset negatiivset mõju kasumimarginaalidele sealihasektoris. Jätkuvalt raske turuolukord seab ohtu paljude põllumajanduslike majapidamiste finantsstabiilsuse. Selleks et taastada turu tasakaal ja tõsta hindu, näib olevat vajalik sealiha ajutine turult kõrvaldamine. Seepärast on asjakohane anda abi sealiha eraladustamiseks ja määrata eelnevalt kindlaks abi suurus.
            
         
               (3)
            
            
               Komisjoni määrusega (EÜ) nr 826/2008 (3) on kehtestatud ühiseeskirjad eraladustusabikava rakendamiseks.
            
         
               (4)
            
            
               Määruse (EÜ) nr 826/2008 artikli 6 kohaselt tuleb eelnevalt kindlaks määratud abi anda kooskõlas kõnealuse määruse III peatükis sätestatud üksikasjalike eeskirjade ja tingimustega.
            
         
               (5)
            
            
               Meetme haldamise lihtsustamiseks tuleks sealihatooted klassifitseerida kategooriatesse ladustuskulude taseme sarnasuse alusel.
            
         
               (6)
            
            
               Arvestades vajadusega anda ettevõtjatele võrdsed võimalused, peaks olema võimalik esitada eraladustusabi taotlusi abikõlblike sealihatoodete kategooriate kohta alates 4. jaanuarist 2016.
            
         
               (7)
            
            
               Lepingute sõlmimisega seotud haldus- ja kontrollitegevuse hõlbustamiseks tuleks kindlaks määrata iga taotlusega hõlmatud toote miinimumkogus.
            
         
               (8)
            
            
               Tagamaks, et ettevõtjad täidavad oma lepingulisi kohustusi ja et meetmel on soovitud mõju turule, tuleb kindlaks määrata tagatis.
            
         
               (9)
            
            
               Sealihatoodete eksport aitab kaasa turu tasakaalu taastamisele. Seega tuleks juhul, kui ladustusaeg lüheneb ja kui laost välja viidud tooted on ette nähtud ekspordiks, kohaldada määruse (EÜ) nr 826/2008 artikli 28 lõiget 3. Tuleks kindlaks määrata kõnealuses artiklis osutatud päevasummad, mille võrra abi suurust vähendatakse.
            
         
               (10)
            
            
               Määruse (EÜ) nr 826/2008 artikli 28 lõike 3 esimese lõigu kohaldamiseks ning ettevõtjatele selguse ja järjepidevuse tagamiseks tuleb kõnealuses lõigus osutatud kahekuuline ajavahemik väljendada päevades.
            
         
               (11)
            
            
               Määruse (EÜ) nr 826/2008 artiklis 35 on sätestatud teave, mille liikmesriigid peavad komisjonile edastama. On asjakohane kehtestada teatavad konkreetsed eeskirjad, milles käsitletakse käesoleva määruse raames taotletud kogustest teatamise sagedust.
            
         
               (12)
            
            
               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Kohaldamisala
   1.   Käesoleva määrusega nähakse ette abi andmine sealiha eraladustamiseks vastavalt määruse (EL) nr 1308/2013 artikli 17 esimese lõigu punktile h.
   2.   Abi saamise tingimustele vastavate tootekategooriate loetelu ja asjakohased summad on esitatud käesoleva määruse lisas.
   3.   Kui käesolevas määruses ei ole sätestatud teisiti, kohaldatakse määrust (EÜ) nr 826/2008.
   Artikkel 2
   Taotluste esitamine
   1.   Alates 4. jaanuarist 2016 võib esitada eraladustusabi taotlusi käesoleva määruse artiklis 1 osutatud abikõlblike sealihatoodete kategooriate kohta.
   2.   Taotlused hõlmavad 90-, 120- ja150-päevast ladustusaega.
   3.   Taotlus tuleb esitada ainult ühe lisas loetletud tootekategooria kohta, märkides ära selle kategooria alla kuuluva asjakohase CN-koodi.
   4.   Iga taotlus hõlmab vähemalt miinimumkogust, mis on 10 tonni konditustatud toodete puhul ja 15 tonni muude toodete puhul.
   Artikkel 3
   Tagatised
   Määruse (EÜ) nr 826/2008 artikli 16 lõike 2 punkti i kohaselt tootetonni kohta esitatava tagatise suurus on 20 % käesoleva määruse lisa tabeli veergudes 3–5 kindlaks määratud abisummast.
   Artikkel 4
   Ekspordiks ette nähtud toodete laost väljaviimine
   1.   Määruse (EÜ) nr 826/2008 artikli 28 lõike 3 esimese lõigu kohaldamiseks nõutakse, et minimaalne ladustamisaeg oleks 60 päeva.
   2.   Määruse (EÜ) nr 826/2008 artikli 28 lõike 3 kolmanda lõigu kohaldamiseks määratakse käesoleva määruse lisa veerus 6 kindlaks päevasummad.
   Artikkel 5
   Taotletud kogustest teatamise sagedus
   Liikmesriigid teatavad komisjonile kogustest, mille kohta on esitatud lepingute sõlmimise taotlused, kaks korda nädalas vastavalt järgmisele:
   
               a)
            
            
               igal esmaspäeval hiljemalt kell 12.00 (Brüsseli aja järgi) kogused, mille kohta taotlused on esitatud eelmise nädala neljapäeval ja reedel;
            
         
               b)
            
            
               igal neljapäeval hiljemalt kell 12.00 (Brüsseli aja järgi) kogused, mille kohta taotlused on esitatud sama nädala esmaspäeval, teisipäeval ja kolmapäeval.
            
         Artikkel 6
   Jõustumine
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. detsember 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 347, 20.12.2013, lk 671.
   
      (2)  ELT L 346, 20.12.2013, lk 12.
   
      (3)  Komisjoni määrus (EÜ) nr 826/2008, 20. august 2008, millega kehtestatakse ühiseeskirjad teatavatele põllumajandustoodetele eraladustusabi andmiseks (ELT L 223, 21.8.2008, lk 3).
   
      LISA
      
                  Tootekategooriad
               
               
                  Tooted, mille eest abi antakse
               
               
                  Abisumma ladustusaja kohta, mille pikkus on (eurot/tonn)
               
               
                  Päevasummad (eurot tonni kohta päevas)
               
            
                  90 päeva
               
               
                  120 päeva
               
               
                  150 päeva
               
            
                  1
               
               
                  2
               
               
                  3
               
               
                  4
               
               
                  5
               
               
                  6
               
            
                  
                     Kategooria 1
                  
               
            
                  ex 0203 11 10
               
               
                  Poolrümbad ilma esijalgade, saba, neerude, vahelihase kõõluselise osa ja seljaajuta (1)
                  
                  Loomade terved rümbad kaaluga kuni 20 kg
               
               
                  274
               
               
                  291
               
               
                  307
               
               
                  0,54
               
            
                  
                     Kategooria 2
                  
               
            
                  ex 0203 12 11
               
               
                  Tagaosad
               
               
                  304
               
               
                  318
               
               
                  332
               
               
                  0,47
               
            
                  ex 0203 12 19
               
               
                  Abaosad
               
               
                   
               
               
                   
               
               
                   
               
               
                   
               
            
                  ex 0203 19 11
               
               
                  Eesosad
               
               
                   
               
               
                   
               
               
                   
               
               
                   
               
            
                  ex 0203 19 13
               
               
                  Seljatükid kaelatükiga või ilma või eraldi kaelatükiga, seljatükid tagaosaga või ilma (2)
                      (3)
                  
               
               
                   
               
               
                   
               
               
                   
               
               
                   
               
            
                  
                     Kategooria 3
                  
               
            
                  ex 0203 19 55
               
               
                  Reietükid, abaosad, eesosad, seljatükid kaelatükiga või ilma või eraldi kaelatükiga, konditustatud seljatükid tagaosaga või ilma (2)
                      (3)
                  
               
               
                  335
               
               
                  350
               
               
                  364
               
               
                  0,49
               
            
                  
                     Kategooria 4
                  
               
            
                  ex 0203 19 15
               
               
                  Kõhutükid, terved või ristkülikukujulisteks tükkideks trimmitud
               
               
                  250
               
               
                  264
               
               
                  278
               
               
                  0,47
               
            
                  
                     Kategooria 5
                  
               
            
                  ex 0203 19 55
               
               
                  Kõhutükid, terved või ristkülikukujulisteks tükkideks trimmitud, ilma kamara ja ribideta
               
               
                  269
               
               
                  284
               
               
                  298
               
               
                  0,48
               
            
                  
                     Kategooria 6
                  
               
            
                  ex 0203 19 55
               
               
                  „Keskosale” vastavad konditustatud jaotustükid, kamara või rasvaga või ilma (4)
                  
               
               
                  272
               
               
                  288
               
               
                  304
               
               
                  0,53
               
            
                  
                     Kategooria 7
                  
               
            
                  ex 0209 10 11
               
               
                  Seapekk, kamaraga või ilma (5)
                  
               
               
                  168
               
               
                  175
               
               
                  182
               
               
                  0,24
               
            
         (1)  Abi võib samuti anda Wiltshire'i moodi seapoolrümpade eest, st ilma pea, põseliha, jalgade, saba, neerurasva, neerude, sisefilee, abaluu, rinnaku, selgroo, vaagnaluu ja diafragmata rümpade eest.
      
         (2)  Seljatükid ja kaelatükid võivad olla kamaraga või ilma, kuid küljesoleva rasvakihi paksus ei tohi ületada 25 mm.
      
         (3)  Lepingud võib sõlmida nimetatud toodete mis tahes kombinatsiooni kohta.
      
         (4)  Sama jaotus, mis CN-koodi 0210 19 20 alla kuuluvate toodete puhul.
      
         (5)  Värske rasvkude, mis on sea kamara alla moodustunud ja sellele kinnitunud, sõltumata kehaosast, millest see on saadud; kamaraga rasvkoe puhul peab rasvkoe mass ületama kamara massi.